**Bana Község Önkormányzata, a Banai Bóbita Óvoda és a Banai Roma Nemzetiségi Önkormányzat**

**stratégiai ellenőrzési terve**

**a 2025-2029. időszakra**

1. ***Bevezetés***

A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) számú Kormányrendelet (a továbbiakban: Bkr.) 29. § (1) bekezdésében foglaltaknak megfelelően „*az ellenőrzési munka megtervezéséhez a belső ellenőrzési vezető kockázatelemzés alapján - az államháztartásért felelős miniszter által közzétett módszertani útmutató figyelembevételével - stratégiai ellenőrzési tervet és éves ellenőrzési tervet készít, amelyeket a költségvetési szerv vezetője hagy jóvá”*.

Bana Község Önkormányzatánál (a továbbiakban: Önkormányzat) a belső ellenőrzési feladatokat a Komárom és Környéke Önkormányzati Társulás látja el, külső szolgáltató (megfelelő iskolai végzettséggel és szakmai gyakorlattal rendelkező, a Pénzügyminisztérium szakmai nyilvántartásában szereplő belső ellenőr) megbízásával. A belső ellenőr ellátja a Bkr. 22. § (1) bekezdésben előírt, a belső ellenőrzési vezető feladatkörébe tartozó tevékenységeket is. Az Önkormányzat önálló polgármesteri hivatallal nem rendelkezik, a kapcsolódó feladatokat a Bábolnai Közös Önkormányzati Hivatal látja el, amely a településen kirendeltséget működtet.

A Bkr. 30. § (1) bekezdésében foglaltak szerint a belső ellenőrzési vezető stratégiai ellenőrzési tervet készít, amely - összhangban a szervezet hosszú távú céljaival - meghatározza a belső ellenőrzésre vonatkozó stratégiai fejlesztéseket a következő négy évre, és az alábbiakat tartalmazza:

1. a hosszú távú célkitűzéseket, stratégiai célokat;
2. a belső kontrollrendszer általános értékelését;
3. a kockázati tényezőket és értékelésüket;
4. a belső ellenőrzésre vonatkozó fejlesztési és képzési tervet;
5. a szükséges erőforrások felmérését elsősorban a létszám, képzettség, tárgyi feltételek tekintetében;
6. az a)-c) pont alapján meghatározott ellenőrzési prioritásokat és az ellenőrzési gyakoriságot.

A Bkr. előírásainak megfelelően a stratégiai ellenőrzési tervet az Önkormányzat hosszú távú céljaival összhangban kell elkészíteni.

A Bkr. előírásainak megfelelően a stratégiai ellenőrzési tervet az Önkormányzat hosszú távú céljaival összhangban kell elkészíteni. Az Önkormányzat hosszú távú céljai, célkitűzései a Képviselő-testület által elfogadott gazdasági programban kerülnek elfogadásra.

**Tekintettel arra, hogy jelen stratégiai terv elkészítéséig az Önkormányzat nem rendelkezik a Képviselő-testület által elfogadott gazdasági programmal, a 2025-29. időszak stratégiai ellenőrzési tervét a belső ellenőrzések eddigi tapasztalatai alapján készítettem el, a következők szerint:**

1. ***A belső ellenőrzés hosszú távú célkitűzései, stratégiai céljai***

A belső ellenőrzés hosszú távú célkitűzései, stratégiai céljai a következők szerint határozhatók meg:

* a gazdasági, jogszabályi környezet változásainak folyamatos figyelése, nyomon követése, a hatályos jogszabályok, önkormányzati rendeletek és belső szabályok betartatásának folyamatos ellenőrzése;
* az önkormányzat kötelező és önként vállalt feladatai szabályozott, gazdaságos, hatékony és eredményes végrehajtásának segítése, a rendelkezésre álló erőforrásokkal való gazdálkodás vizsgálata,
* a Kirendeltség működésének, gazdálkodásának ellenőrzése,
* a pénzügyi és számviteli rendszer szabályozottságának ellenőrzése, figyelemmel a jogszabályi változásokra,
* a vagyonnal való gazdálkodás szabályszerűségének, gazdaságosságának, eredményességének ellenőrzése,
* pályázati források felhasználásának, a közbeszerzési eljárások szabályszerűségének ellenőrzése,
* a szociális ellátórendszer, kiemelten a Banai Bóbita Egységes Óvoda és Bölcsőde működésének, belső kontrollrendszere kialakításának és működtetésnek ellenőrzése,
* folyamatos ellenőrzési feladat a kontrollrendszerek kiépítésének, működésének ellenőrzése, valamint a belső ellenőr által tett javaslatok hasznosításának ellenőrzése.

1. ***A belső kontrollrendszer általános értékelése***

Tekintettel arra, hogy Bana Község önálló polgármesteri hivatallal nem rendelkezik, a belső kontrollrendszert a Bábolnai Közös Önkormányzati Hivatalt vezető jegyző építi ki és működteti. Ennek megfelelően Bkr. 3. §-ában foglaltak szerint a jegyző felelős a belső kontrollrendszer keretében - a szervezet minden szintjén érvényesülő – megfelelő

* kontrollkörnyezet,
* kockázatkezelési rendszer,
* kontrolltevékenységek,
* információs és kommunikációs rendszer, és
* nyomon követési rendszer (monitoring)

kialakításáért, működtetéséért és fejlesztéséért.

A belső kontrollrendszer tartalmazza mindazon elveket, eljárásokat és belső szabályzatokat, melyek biztosítják, hogy

* a költségvetési szerv valamennyi tevékenysége és célja összhangban legyen a szabályszerűséggel, szabályozottsággal, valamint a gazdaságosság, hatékonyság és eredményesség követelményeivel,
* az eszközökkel és forrásokkal való gazdálkodásban ne kerüljön sor pazarlásra, visszaélésre, rendeltetésellenes felhasználásra,
* megfelelő, pontos és naprakész információk álljanak rendelkezésre a költségvetési szerv működésével kapcsolatosan, és
* a belső kontrollrendszer harmonizációjára és összehangolására vonatkozó jogszabályok végrehajtásra kerüljenek a módszertani útmutatók figyelembevételével.

A belső kontrollrendszer részeként a jegyző kialakította a folyamatba épített, előzetes, utólagos és vezetői ellenőrzés (FEUVE) belső rendszerét, különösen az alábbiak vonatkozásában:

* a pénzügyi döntések dokumentumainak elkészítése (ideértve a költségvetési tervezés, a kötelezettségvállalások, a szerződések, a kifizetések, a támogatásokkal való elszámolás, a szabálytalanság miatti visszafizettetések dokumentumait is),
* a pénzügyi kihatású döntések célszerűségi, gazdaságossági, hatékonysági és eredményességi szempontú megalapozottsága,
* a költségvetési gazdálkodás során az előzetes és utólagos pénzügyi ellenőrzés, a pénzügyi döntések szabályszerűségi szempontból történő jóváhagyása, illetve ellenjegyzése,
* a gazdasági események elszámolása (a hatályos jogszabályoknak megfelelő könyvvezetés és beszámolás) kontrollja.

Bábolna Város jegyzője a 2023. évben elvégezte a belső szabályozó rendszer, ezen belül a belső kontrollrendszer felülvizsgálatát, aktualizálását, így az összhangban van a hatályos jogszabályi előírásokkal és a helyi sajátosságokkal egyaránt.

A belső ellenőrzés ellenőrzései során a kontrollrendszer, ezen belül a FEUVE belső rendszerének működését kiemelten, lehetőség szerint valamennyi vizsgálati témakörön belül kiemelten vizsgálja és értékeli.

A belső ellenőr ellátja a belső ellenőrzési vezetői feladatokat is. Ennek megfelelően, összhangban a Bkr. 17. § (1) bekezdésben foglaltakkal köteles – az államháztartásért felelős miniszter által közzétett belső ellenőrzési kézikönyv minta megfelelő alkalmazásával –belső ellenőrzési kézikönyvet kidolgozni. Az így kidolgozott és a jegyző által jóváhagyott belső ellenőrzési kézikönyvet – a Bkr. 17. § (4) bekezdésében foglaltaknak megfelelően – rendszeresen, de legalább kétévente felül kell vizsgálni, és – a jogszabályok, módszertani útmutatók változásai, illetve egyéb okok miatt – a szükséges módosításokat át kell vezetni. A Bkr. 56. § (7) bekezdésében foglaltak szerint társult feladatellátás esetén elegendő egy belső ellenőrzési kézikönyv készítése és alkalmazása. Ennek megfelelően Bana Község belső ellenőrzése során a Komárom és Környéke Önkormányzati Társulás munkaszervezetének vezetője által jóváhagyott Belső Ellenőrzési Kézikönyvben foglaltak szerint kell eljárni.

A belső kontrollrendszert, annak működését, minőségét a jegyző – a Bkr. 11. § (1) bekezdésében foglalt előírásoknak megfelelően –évente nyilatkozatban értékeli.

1. ***Kockázati tényezőket és értékelésük, a kockázatkezelés módszertana***

Az egyes ellenőrzési feladatok meghatározásánál elsődleges fontossága van a kockázati tényezők meghatározásának. A kockázati tényező olyan tényező vagy körülmény, ami előidézheti a kockázatokat, illetve olyan helyzet, amely kedvez a kockázatok bekövetkezésének. Az egyes kockázati tényezők bekövetkezésének valószínűsége az 1-5 skálán mérhető.

A kockázati tényezők nevesítését következően meg kell határozni az egyes kockázati tényezők súlyát, valamint a bekövetkező valószínűség és a hatás szorzataként a kockázat értékét. A kockázatelemzés során a kockázati tényezőket, azok bekövetkezésének valószínűségét, hatását, illetve a kockázati értéket az alábbi táblázat tartalmazza:

|  |  |  |  |  |
| --- | --- | --- | --- | --- |
| Sor-  szám | Kockázati tényező | Valószínűség | Alkalmazott súly  (hatás) | Kockázati érték |
| 1. | Belső kontrollok | 1-5 | 4 | 4-20 |
| 2. | Szervezeti változások | 1-5 | 2 | 2-10 |
| 3. | Jogszabályi környezet változása | 1-5 | 5 | 5-25 |
| 4. | Korábbi ellenőrzések | 1-5 | 2 | 2-10 |
| 5. | Emberi erőforrás kockázat | 1-5 | 3 | 3-15 |
|  | Súlyok összesen |  | 16 | 16-80 |

Az éves belső ellenőrzési tervek ellenőrzési feladatainak meghatározása során a kockázatelemzés végeredményének kialakításához a belső ellenőrnek meg kell határoznia az előzetes egyeztetés során kialakított ellenőrzési témajavaslatok kockázati értékét. Az egyes ellenőrzési feladatok meghatározása a kockázatelemzés eredményeire alapozottan, a jegyző és a polgármester véleményének figyelembe vételével történik, tekintettel a rendelkezésre álló ellenőrzési (pénzügyi) erőforrásokra is. Az éves ellenőrzési tervnek a legmagasabb kockázati ponttal rendelkező feladatokat kell tartalmaznia. Az így kialakított kockázatfelmérés eredményét a jegyző és a polgármester felülbírálhatja és attól eltérő ellenőrzési feladatokat is meghatározhat.

1. ***A belső ellenőrzésre vonatkozó fejlesztési és képzési terv***

Tekintettel arra, hogy a belső ellenőrzési feladatokat külső szolgáltató (megfelelő iskolai végzettséggel és szakmai gyakorlattal rendelkező, a Pénzügyminisztérium szakmai nyilvántartásában szereplő belső ellenőr) látja el, a belső ellenőr továbbfejlesztéséről, továbbképzéséről saját maga gondoskodik, az Államháztartásról szóló 2011. évi CXCV. törvény 109. § (1) bekezdés 17) pontja, a Bkr. 24. § (7) bekezdése, illetve a költségvetési szervnél és köztulajdonban álló gazdasági társaságnál belső ellenőrzési tevékenységet végzők nyilvántartásáról és kötelező szakmai továbbképzéséről, valamint a költségvetési szervek vezetőinek és gazdasági vezetőinek belső kontrollrendszer témájú kötelező továbbképzéséről szóló 22/2019. (XII. 23.) PM rendelet előírásainak megfelelően.

1. ***A belső ellenőrzési feladatok ellátásához szükséges erőforrások felmérése (létszám, képzettség, tárgyi feltételek)***

A belő ellenőrzési feladatokat egy fő külső szolgáltató látja el. A belső ellenőrzés pénzügyi feltételeit (a feladat ellátását biztosító költségvetési előirányzatot) az éves költségvetés tartalmazza. Az ellenőrzési napok száma a rendelkezésre álló finanszírozási források alapján kerül meghatározásra.

A feladatellátás tárgyi feltételeit – a megbízási szerződésben foglaltaknak megfelelően – a belső ellenőr biztosítja.

1. ***Ellenőrzési prioritások és az ellenőrzések gyakorisága***

Az ellenőrzési prioritásokat és az ellenőrzés gyakoriságát a 4. pontban meghatározott kockázati tényezők, azok bekövetkezésének valószínűsége, illetve súlya alapján határoztuk meg. Ennek megfelelően, a 2025-2029. időszak belső ellenőrzési prioritásai, illetve az ellenőrzések gyakorisága a következők szerint foglalható össze:

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Belső kontroll rendszer** | **Szerv.válto**  **zás** | **Jogszab.környe**  **zet** | **Koráb-bi ellenőrzések** | **Emberi erő-forrás** | **Kocká-**  **zati pont összesen** | **Gyakoriság** |
| **HATÁS** | **4** | **2** | **5** | **2** | **3** | **-** | **-** |
| **Tevékenység**  **(összetett tevékenységek)** | **Bekövetkezés valószínűsége (1-5)** | | | | |  |  |
| Belső kontroll-rendszer kialakítása és működtetése | 4  16 | 1  2 | 5  25 | 3  6 | 2  6 | **55** | **Évente** |
| Vagyonnal való gazdálkodás | 3  12 | 1  2 | 3  15 | 3  6 | 1  3 | **38** | **Egy-két**  **évente** |
| Költségvetés tervezése, végrehajtása | 4  16 | 1  2 | 2  10 | 3  6 | 1  3 | **37** | **Egy-két**  **évente** |
| Könyvvitel,  beszámolás, zárszámadás. | 2  8 | 1  2 | 2  10 | 3  6 | 1  3 | **29** | **Szükség szerint, a ciklus folyamán legalább egy alkalommal** |
| Kötelező önk. feladatok ellátásának értékelése. | 2  8 | 1  2 | 3  15 | 2  4 | 1  3 | **32** | **Szükség szerint,**  **a ciklus folyamán legalább egy alkalommal** |
| A belső ellenőrzések során feltárt hiányosságok felszámolására tett belső ellenőri javaslatok teljesítésének ellenőrzése (utóellenőrzés) | 4  16 | 1  2 | 3  15 | 5  10 | 2  6 | **49** | **Évente** |
| Az Önkormányzat által alapított és fenntartott költségvetési szrevek/intézmények gazdálko-dásának, belső kontrollrendszere kialakításának és működte-tésnek ellenőr-zése | 5  20 | 1  2 | 3  15 | 5  10 | 2  6 | **53** | **A ciklus során legalább egy alkalommal** |
| Utóellenőrzések | 5  20 | 3  6 | 5  25 | 5  10 | 2  6 | **67** | **Évente** |

A kockázatelemzés alapján felállított prioritások, az ellenőrzések meghatározott gyakorisága a jegyző döntése alapján módosítható, az éves belső ellenőrzési tervek a jegyző javaslatainak figyelembe vételével kerülnek kialakításra.

A Bkr. 29. § (4) bekezdése szerint „ha a költségvetési szerv belső ellenőrzését az irányító szerve vagy az irányító szerv által kijelölt szerv látja el, a belső ellenőrzést ellátó szervnek a tervezés során elkülönítetten kell terveznie az irányító szervként, illetve a költségvetési szerv belső ellenőreként végzett ellenőrzéseket. Azon ellenőrzések tervezésébe, amelyeket belső ellenőrként végez el, be kell vonnia az irányított szervet, továbbá az ennek eredményeként elkészített stratégiai és éves ellenőrzési tervét az irányított költségvetési szerv vezetőjének kell jóváhagynia”. Ennek megfelelően, a stratégiai ellenőrzési tervet az intézmények vezetőinek is jóvá kell hagyniuk.

Bana, 2025. február 20.

………………………..

**György Árpád**

**Belső ellenőr**

**A 2025-2029. időszak stratégiai ellenőrzési tervét jóváhagyom**

**Dr. Bacsárdi József**

**Jegyző**

**Bábolnai Közös Önkormányzati Hivatal**

**Kocsisné Balázs Mária**

**Aljegyző**

**Bábolnai Közös Önkormányzati Hivatal**

**Banai Kirendeltsége**

**Somogyiné Zeke Tünde**

**Intézményvezető**

**Banai Bóbita Óvoda**

**Zsolnai Béla**

**Elnök**

**Banai roma Nemzetiségi Önkormányzat**